als_Latn dik_Latn sag_Latn
“Samsung” në telashe! Trashëgimtari i kompanisë akuzohet për korrupsion…
Prokuroria speciale e Koresë së Jugut ka kërkuar arrestimin e Lee Jae-Yong, trashëgimtar i gjigantit “Samsung”.
Javën e kaluar, 48-vjeçari u mor në pyetje për 22 orë në lidhje me akuzat për korrupsion. Nëse gjykata e Seulit do të konfirmojë akuzat e prokurorisë, atëherë do të kemi arrestimin e parë të një menaxheri të përfshirë në skandalin që çoi në largimin nga detyra të presidentes koreano-jugore, Park Geun-Hye.
Dyshohet se Lee ka dhënë disa ryshfete për njerëz të lidhur me presidenten, në mënyrë që të përfitojë favore nga ana e qeverisë. Sipas gjykatësve, “Samsung” ka dhënë rreth 18 milionë dollarë për një shoqëri të vendosur në Gjermani, e cila lidhej me ish-presidenten.
Deri tani, “Samsung” i ka hedhur poshtë të gjitha akuzat. /Blitz.al/
als_Latn als_Latn als_Latn als_Latn als_Latn